Likumprojekts

**Grozījumi Covid-19 infekcijas izplatības pārvaldības likumā**

Izdarīt Covid-19 infekcijas izplatības pārvaldības likumā (Latvijas Vēstnesis, 2020, 110.A, 140., 193., 211.A, 247.A nr.) šādus grozījumus:

1. Papildināt 4. panta pirmo daļu ar 1.2 punktu šādā redakcijā:

"12) prasības tirdzniecībai un citiem saimniecisko pakalpojumu veidiem;".

2. Papildināt likumu ar VI1 nodaļu šādā redakcijā:

"**VI1 nodaļa**

**Administratīvā procesa ietvaros noteiktie ierobežojumi par pārkāpumiem saimniecisko pakalpojumu sniegšanā**

**49.2 pants**

(1) Ja tirdzniecības vietā (struktūrvienībā) nav izstrādāta vai ieviesta saim­niecisko pakalpojumu sniegšanas iekšējās kontroles sistēma epidemioloģiskās drošības pasākumu īstenošanai un tas var radīt tūlītēju un būtisku kaitējumu sabiedrības veselības interesēm, Valsts policija vai pašvaldības policija Administratīvā procesa likumā noteiktajā kārtībā var pieņemt rakstveida lēmumu par tirdzniecības vietas (struktūrvienības) slēgšanu apmeklētāju pieņemšanai līdz septiņām dienām.

(2) Komersanta norīkotajai atbildīgajai personai ir pienākums saņemt šī panta pirmajā daļā minēto lēmumu. Lēmuma paziņošana notiek Paziņošanas likumā noteiktajā kārtībā.

(3) Šī panta pirmajā daļā minētais lēmums stājas spēkā tā paziņošanas brīdī un ir izpildāms nekavējoties. Lēmuma apstrīdēšana vai pārsūdzēšana neaptur tā darbību."

3. Papildināt 50. panta pirmo daļu pēc vārdiem "pulcēšanās ierobežojumu" ar vārdiem "kā arī tirdzniecības vai citu saimniecisko pakalpojumu sniegšanas prasību".

Ekonomikas ministrs

J. Vitenbergs